62019CJ0276_INF
Решение на Съда (първи състав) от 14 май 2020 г. —Комисия/Обединено кралство (ДДС — Приложими правила за фючърсните борси)
(Дело C‑276/19) (
1
)
„Неизпълнение на задължения от държава членка — Обща система на данъка върху добавената стойност (ДДС) — Директива 2006/112/ЕО — Изключения — Мерки с цел опростяване и мерки за предотвратяване на неплащане или избягване на данъци — Член 395, параграф 2 — Задължение за държавите членки да уведомят Европейската комисия за специалните мерки, предназначени за опростяване на събирането на ДДС — Съществено изменение на мярката, за която първоначално е отправено уведомление“
1.
Иск за установяване на неизпълнение на задължения — Предмет на спора — Определяне по време на досъдебната процедура — Изменение поради промяна в правото на Съюза — Допустимост — Условия
(член 258 ДФЕС)
(вж. т. 39)
2.
Хармонизация на данъчните законодателства — Обща система на данъка върху добавената стойност — Данъчна основа — Дерогиращи национални мерки — Мярка за опростяване на събирането на данъка — Съществено изменение на мярката, за която първоначално е отправено уведомление — Изменение, което представлява нова дерогационна специална мярка — Задължение за уведомяване на Комисията с цел да се получи разрешение от Съвета — Неспазване — Неизпълнение на задължения
(член 395, параграф 2 от Директива 2006/112 на Съвета)
(вж. т. 50—53 и 57; т. 1 от диспозитива)
Диспозитив
1)
Като е въвело нови мерки за опростяване, разширяващи обхвата на прилагане на нулевата ставка и изключението от нормалното задължение да се водят регистри за данъка върху добавената стойност, които са били предвидени във Value Added Tax (Terminal Markets) Order 1973 (Постановление от 1973 г. за данъка върху добавената стойност (фючърсни борси), изменено с Value Added Tax (Terminal Markets) (Amendment) Order 1975 (Постановление от 1975 г. за изменение на постановлението за данъка върху добавената стойност (фючърсни борси), без да отправи заявление до Европейската комисия, за да получи разрешение от Съвета на Европейския съюз, Обединено кралство Великобритания и Северна Ирландия не е изпълнило задълженията си по член 395, параграф 2 от Директива 2006/112/ЕО на Съвета от 28 ноември 2006 година относно общата система на данъка върху добавената стойност.
2)
Осъжда Обединено кралство Великобритания и Северна Ирландия да заплати съдебните разноски.
(
1
)	ОВ C 206, 17.6.2019 г.